CELEX: C2005/229/11
Language: hu
Date: 2005-09-17 00:00:00
Title: C-269/05. sz. ügy: Az Európai Közösségek Bizottsága által a Görög Köztársaság ellen 2005. június 23-án benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/5
            
         Az Európai Közösségek Bizottsága által a Görög Köztársaság ellen 2005. június 23-án benyújtott kereset
   (C-269/05. sz. ügy)
   (2005/C 229/11)
   Az eljárás nyelve: görög
   Az Európai Közösségek Bizottsága (képviselik: Knut Simonsson és Georgios Zavvos, a Jogi Szolgálat tagjai, kézbesítési cím: Luxembourg) 2005. június 23-án keresetet nyújtott be az Európai Közösségek Bíróságához a Görög Köztársaság ellen.
   A felperes keresetében azt kéri, hogy a Bíróság:
   
               1)
            
            
               állapítsa meg, hogy mivel a Görög Köztársaság hatályban tartotta:
               
                           —
                        
                        
                           az utasszállító hajókra (beleértve a körutazásra szolgáló hajókat) és az áruszállító hajókra a pireuszi és thesszaloniki kikötőkbe történő behajózásuk, kikötésük vagy lehorgonyzásuk alkalmából kivetett kikötői illetéket, miközben az ország területén fekvő kikötők között közlekedő hajókra alacsonyabb mértékű illetéket alkalmazott, mint amikor külföldi úticélú szállításról volt szó;
                        
                     
                           —
                        
                        
                           a 2932/2001. sz. törvénnyel felállított kikötőüzemeltető részvénytársaságok (Organismon Limenos A.E.), valamint a pireuszi és thesszaloniki kikötőknek fizetendő, a külföldi úticélú komphajókra behajózott járművekre kivetett kikötői illetékeket, miközben ehhez hasonló illetéket a görög kikötők közötti összeköttetések vonatkozásában nem szednek be, a községi és területi önkormányzatoknak az 1828/1989. sz. törvényben biztosított jogát arra, hogy illetéket vessenek ki a külföldi úticélú komphajókra behajózott járművekre,
                        
                     nem teljesítette a tagállamok közötti, illetve a tagállamok és harmadik országok közötti tengeri szállításban a szolgáltatásnyújtás szabadsága elvének alkalmazásáról szóló, 1986. december 22-i 4055/86/EGK tanácsi rendelet (1) 1. cikkéből eredő kötelezettségeit;
            
         
               2)
            
            
               kötelezze a Görög Köztársaságot a költségek viselésére.
            
         Jogalapok és fontosabb érvek:
   A Bizottság azt rója fel a Görög Köztársaságnak, hogy nem ültette át helyesen belső jogrendjébe a 4055/86 rendeletet olymódon, ahogyan azt a Bíróság értelmezte (a C-381/93. sz., Bizottság kontra Franciaország ügyben 1994. október 5-én hozott ítélet (2); a C-18/93. sz., Corsica Ferries-ügyben 1994. május 17-én hozott ítélet (3); a C-435/00. sz., Geha Naftiliaki és társai ügyben 2002. november 14-én hozott ítélet (4)).
   
      (1)  HL L 378., 1986.12.31.,1. o.; magyar nyelvű különkiadás 6. fejezet, 1. kötet, 174. o.
   
      (2)  EBHT 1994., I-5145. o.
   
      (3)  EBHT 1994., I-1783. o.
   
      (4)  EBHT 2002., I-10615. o.